open-index/open-wikipedia-markdown huggingface dataset:
Barbara Crampton

**Barbara Crampton** (s. 27. joulukuuta 1958 Levittown, New York) on yhdysvaltalainen näyttelijä, joka on 1980-luvulta alkaen esiintynyt lukuisissa kauhuelokuvissa. Hänet tunnetaan muun muassa filmeistä *[[Re-Animator]]* (1985) ja *[[Chopping Mall]]* (1986).

Television puolella Crampton on näytellyt monissa saippuasarjoissa. Hän on esittänyt Maggie Forresteria *[[Kauniit ja rohkeat|Kauniissa ja rohkeissa]]* sekä Leanna Lovea *[[Tunteita ja tuoksuja|Tunteissa ja tuoksuissa]]*. Hänellä on ollut roolit myös *[[Päivien viemää]]*-, *[[Santa Barbara (televisiosarja)|Santa Barbara]]*- ja *[[Guiding Light]]* -sarjoissa. 

## Lähteet

## Aiheesta muualla

* 
*
Levroux

**Levroux** on kunta Ranskassa Indren departementissa Centre-Val de Loiren alueella.  Se sijaitsee noin 20 kilometriä Châteauroux’n kaupungista luoteeseen.

Levroux’n kunta muodostettiin 1. tammikuuta 2019, jolloin kaksi kuntaa Levroux ja Saint-Pierre-de-Lamps yhdistyivät. Aiemmin 1. tammikuuta 2016 olivat yhdistyneet kaksi kuntaa Levroux ja Saint-Martin-de-Lamps.

## Nähtävyyksiä
Levroux on vanha gallo-roomalainen kaupunki, joka tunnettiin tuolloin nimellä Gabatum. Ranskan kuningas Kaarle VII määräsi kaupungin linnoitettavaksi vuonna 1435. Tuolloin kaupungin muurissa oli kolme porttia, joista enää on jäljellä yksi, *Porte de Champagne*. Keskustassa on yksi 1400-luvun lopulla rakennettu ristikkotalo *Maison de Bois*. Sen omisti 1500-luvulla Katariina de’ Medici, joka antoi talon Pyhän Jaakobin reitin pyhiinvaeltajille. Kunnan maamerkki on Pyhän Sylvainin kollegiaalinen kirkko, joka rakennettiin paikalla sijainneen vanhan kirkon raunioille 1200-luvun alussa. Kirkko on omistettu Levroux’n pyhälle Sylvainille, joka on ihotautien suojeluspyhimys. Kaupungissa kävi keskiajalla paljon lepraa sairastavia hakemassa apua pyhimykseltä tautiinsa, mikä johti myös kaupungin nykyiseen nimeen. Kirkon suuret urut ovat yhdet Ranskan vanhimmista, vuodelta 1502. Kaupungin keskiaikaisiin monumentteihin kuuluu vielä kaksi vanhaa pyöreää linnan tornia jo tuhoutuneesta 1400-luvun linnasta. Levroux’ssa syntyneen kuvanveistäjä Ernest Nivetin teos "*Lepäävä paimen*" on Pyhän Sylvainin kirkon viereisessä puistossa. Alueella on ollut lampaan kasvatusta, ja kaupunki onkin tunnettu nahkateollisuudesta ja pergamentien valmistuksesta.


Tiedosto:Levroux_(Indre)._(8717101732).jpg|Maison de Bois
Tiedosto:Levroux_Collegiale_Saint_Sylvain_sud_20120320.jpg|Pyhän Sylvainin kollegiaalinen kirkko
Tiedosto:Collégiale_Saint-Sylain_-_Buffet_d'orgues.JPG|Kirkon urut
Tiedosto:Levroux_(Indre)._(8717425786).jpg|Linnan vanhat tornit
Tiedosto:Bergercouchenivetc.JPG|Lepäävä paimen


## Lähteet

## Aiheesta muualla
Didi (jalkapalloilija, 2001)

**Didi** (oik. **Dieudonné Gaucho Debohi**, s. 15. tammikuuta 2001 Kouibly, Norsunluurannikko) on norsunluurannikkolainen jalkapalloilija, joka pelasi lainalla Helsingin Jalkapalloklubissa ja sen reservijoukkue Klubi 04:ssä vuonna 2021.

Didi pelasi HJK:n joukkueessa Suomen Cupin finaalissa 2021, jossa hän tuli vaihdosta kentälle 55. minuutilla Sebastian Dahlströmin tilalle. HJK hävisi ottelun rangaistuspotkukilpailun jälkeen 0–1 (4–5).

Lainapestinsä jälkeen Didi siirtyi takaisin pelaamaan Norsunluurannikolle. Vuonna 2022 hän siirtyi Ranskaan SM Caenin B-joukkueeseen.

## Lähteet
Vaskan kompleksi

**Vaskan kompleksi** (IrCl(CO)[P(C6H5)3]2) on iridiumin organometallikomplekseihin kuuluva yhdiste. Yhdiste on mielenkiintoinen sen reaktioiden vuoksi ja sitä voidaan käyttää katalyyttinä orgaanisen kemian synteeseissä. Vaskan kompleksi on saanut nimensä yhdisteen ominaisuuksia 1960-luvulla tutkineen virolais-yhdysvaltalaisen kemistin Lauri Vaskan mukaan.

## Ominaisuudet
Huoneenlämpötilassa Vaskan kompleksi on keltaista kiteistä ainetta. Yhdisteen rakenteessa keskusionina on iridium(I)ioni (Ir+) ja siihen on sitoutunut ligandeina kloridi-ioni, hiilimonoksidi ja kaksi trifenyylifosfiinia. Kompleksin sitoutumisgeometria on tasoneliö. Vaskan kompleksi on 16 elektronin kompleksi, jolle tapahtuu helposti hapettava additio, jonka tuote on hyvin stabiili 18 elektronin kompleksi. Reaktiossa iridium hapettuu hapetusluvulle +III ja kompleksiin liittyy uusi ligandi. Vaskan kompleksi reagoi näin esimerkiksi vedyn, halogeenien ja alkyylihalogenidien kanssa. Erityisen mielenkiintoinen on hapettava additio happimolekyylin kanssa, koska se on reversiibeli.
:

## Valmistus ja käyttö
Vaskan kompleksia valmisti ensimmäisen kerran Maria Angoletta vuonna 1958. Lauri Vaska ja John W. DiLuzio julkaisivat ensimmäiset tutkimuksensa yhdisteen rakenteesta ja ominaisuuksista vuonna 1961. Yhdistettä valmistetaan iridium(III)kloridista, trifenyylifosfiinista ja hiilimonoksidin lähteestä, kuten dimetyyliformamidista kuumentamalla. Liuottimena käytetään 2-metoksietanolia.

Vaskan kompleksia voidaan käyttää katalyyttinä orgaanisen kemian synteeseissä. Se katalysoi esimerkiksi tertiääristen amiinien muodostamista amideista, amiinioksidien muodostamista nitroneista ja kytkentäreaktioita.

## Lähteet
Vinci (yritys)

**Vinci**, aiemmin *Societé Générale d'Entreprises* (SGE), on maailman toiseksi suurin yritys toimiluvilla ja rakennusalalla, ja se työllistää 222 397 henkilöä ympäri maailmaa. Vincin toiminta on järjestetty viiden liikekeskuksen ympärille: Vinci Autoroutes, Vinci Concessions, Vinci Énergies, Eurovia ja Vinci Construction. Vuonna 2019 yritys toimi yli sadassa maassa ja sen liikevaihto oli 48,053 miljardia euroa.

## Lähteet

## Aiheesta muualla

* Engie
Iiris Rannio

**Iiris Rannio** (s. 1963 Lappeenranta) on suomalainen teatteriohjaaja ja teatterinjohtaja. Elokuussa 2019 hän aloitti teatterinjohtajana Lappeenrannan kaupunginteatterissa. Koulutukseltaan Rannio on kasvatustieteen maisteri ja teatteri-ilmaisun ohjaaja. 

## Lähteet

## Aiheesta muualla
Lappeenrannan kaupunginteatterin taiteellinen henkilökunta
Alex Virot

**Alexandre Virot** (1890 Pariisi – 14. heinäkuuta 1957) oli ranskalainen piirtäjä ja urheilutoimittaja.

## Ura

Nuoruudessaan Virot kiinnostui urheilusta ja taiteesta, johon hän sai vaikutteita kuvanveistäjä Antoine Bourdellelta. Ensimmäisen maailmansodan aikana hän taisteli sekä juoksuhaudoissa että ilmavoimissa ja toisen maailmansodan aikana Ranskan vastarintaliikkeessä.. Virot toimi piirtäjänä *Miroir des Sports* -lehdelle ja hän sekä raportoi että osallistui vuoden 1928 Amsterdamin olympialaisiin, joissa sai hopeaa piirroksista ja akvarelleista teoksellaan “Gestes de football“.  

Toimittajana Virot taltioi 22 Ranskan ympäriajoa. Ensimmäisen radiotaltioinnin kilpailusta hän teki vuonna 1929 ja ensimmäinen suora lähetys Col d'Aubisquen nousuvaiheelta vuonna 1932. Urheilulajien lisäksi Virot taltioi myös Ranskan ensimmäisen lottoarvonnan vuonna 1934 sekä haastatteli Etiopian kuningasta Haile Selassieta. Hän työskenteli myös yleisradiotoiminnassa Radiodiffusion-Télévision Françaisella ja Radio Luxembourgilla.

## Kuolema
Virot kuoli moottoripyöräonnettomuudessa taltioidessaan vuoden 1957 Ranskan ympäriajoa. Onnettomuus tapahtui Ranskan kansallispäivänä reitillä Barcelona–Ax-les-Thermes, missä hän ja hänen kuljettajansa René Wagner ajautuivat 30 km/h vauhdilla rotkoon. Virot sai kallonmurtuman ja hän kuoli matkalla sairaalaan. Wagner kuoli myöhemmin saamiinsa vammoihin. Molempien muiston kunniaksi ympäriajoissa järjestettiin hiljainen hetki.

## Kunnianosoitukset

Vuosina 1960–1967 Ranskan ympäriajot palkitsivat kunniallisia pyöräilijöitä *Alex Virot*-palkinnolla.

## Lähteet
Super Bowl LIII:n puoliaikashow

**Super Bowl LIII:n puoliaikashow** (sponsorinimeltään **Pepsi Super Bowl LIII Halftime Show**) oli National Football Leaguen 3. helmikuuta 2019 pelatun finaaliottelun Super Bowl LIII:n musiikkiesitys Mercedes-Benz Stadiumilla Yhdysvaltain Atlantassa. Show’n pääesiintyjä oli popyhtye Maroon 5, joka esitti heidän tunnetuimpia hittejään vuosien varrelta. Esityksessä olivat vierailevina artisteina räppärit Travis Scott ja Big Boi.

Useat muusikot kieltäytyivät esiintymästä kyseisen vuoden puoliaikashow’ssa osoittaaksen tukensa Colin Kaepernickille, pelaajalle, joka on syyttänyt NFL:ää vastarinnasta hänen protestoimiselle poliisiväkivaltaa vastaan. Tästä johtuen Maroon 5:a, Travis Scottia ja Big Boita, sekä Yhdysvaltain kansallislaulun esittäjää Gladys Knightia kritisoitiin heidän päätöksestä osallistua tapahtumaan.

Puoliaikashow’n tuottajana toimi Ricky Kirshner ja ohjaajana Hamish Hamiliton. Tapahtuman pääsponsorina oli virvoitusjuomamerkki Pepsi. Itse esitys sai kriitikoilta ja yleisöltä pääasiassa negatiivista palautetta. Maroon 5:n esitystä moitittiin laajalti tylsäksi ja ”turvalliseksi valinnaksi”.

## Kappaleet

1. ”Harder to Breathe”
2. ”This Love”
3. ”Trumpet fanfaire (interlude)”
4. ”Sicko Mode” (Travis Scott soolo)
5. ”Girls Like You”
6. ”She Will Be Loved”
7. ”Kryptonite (I’m on It)” (Big Boi solo)
8. ”The Way You Move” (Big Boi solo)
9. ”Sugar”
10. ”Moves Like Jagger”

## Kritiikki
Esitys ei saanut hyvää vastaanottoa yleisöltä tai kriitikoilta. *Deadline Holywood* -lehden Dominic Patten kutsui show’ta ”surkeaksi” ja *[[Entertainment Weekly]]n* Alex Suskind sanoi sen olleen pettymys ja tylsä esitys. Joidenkin mielestä Maroon 5:n laulajan Adam Levinen päätös poistaa paitansa ja esiintyä paidattomana show’n lopussa oli sopimatonta.

Vuonna 2021 *USA Todayn* Patrick Ryan kutsui sitä yhdeksi 2010-luvun huonoimmista Super Bowl -puoliaikaesityksistä.

## Lähteet

## Aiheesta muualla
* Puoliaikashow videopalvelu YouTubessa
Ferrari 250

**Ferrari 250** on italialaisen Ferrarin vuosina 1953–1964 valmistama urheiluauto. Auton huippunopeus on 225 km/h ja sen kiihtyvyys on 0-100 km/h 8,2 sekuntia. Ferrarista on saatavilla kaksi eri korivaihtoehtoa, molemmat kuuluisan korisuunnittelijan Giovanni Michelotin suunnittelemia. Auton GT-mallilla on voitettu monia ajokilpailuja.

Ferrari 250 GTO:ta valmistettiin vuosina 1962–1964 36 kappaletta ja kaikki ne ovat edelleen tallessa. Vuonna 2018 yksi niistä vaihtoi omistajaa 70 miljoonalla dollarilla.

## Lähteet
David Gilly

**David Gilly** (7. tammikuuta 1748 – 5. toukokuuta 1808) oli saksalainen arkkitehti. Hän oli arkkitehti Friedrich Gillyn isä.

Gilly on Berliinin klassistisen arkkitehtuurin varhaisvaiheen huomattavimpia edustajia. Hänen päätöitään ovat Freienwaldin linna (1798) ja Viewergin talo (1801–1804) Braunschweigissa. Gilly julkaisi useita rakennustekniikkaa käsitteleviä teoksia ja perusti Berliinin ensimmäisen rakennusalan ammattilaisille suunnatun lehden. 

## Lähteet
*Jokinen, Teppo ja Honkala, Liisa: Arkkitehtuurin sanakirja. WSOY 2000. 

### Viitteet
Friedrich Gilly

**Friedrich David Gilly** (16. helmikuuta 1772 – 3. elokuuta 1800 Karlsbad) oli saksalainen arkkitehti. Myös Gillyn isä David Gilly oli merkittävä arkkitehti. Friedrich Gilly oli preussilaisen klassismin uranuurtajia, ja hänen piirustustensa mukaan rakennettiin muun muassa Königsbergin Schauspielhaus (1799) ja Berliinin Nationaltheater (1800).

Friedrich Gilly oppi jo nuorena arkkitehtuurin teoriaa ja käytäntöä isänsä David Gillyn opastuksella Stettinissä. Vuonna 1788 Friedrich Gilly asettui Berliiniin. Varhaiskypsä Gilly toimi 16-vuotiaana kuninkaallisen rakennusviraston tarkastajana Friedrich Wilhelm von Erdmannsdorffin ja Carl Gotthard Langhansin alaisuudessa. Gilly tutki myös Itä-Preussissa sijaitsevaa Marienburgin keskiaikaista linnoitusta, ja se sai hänet arvostamaan Pohjois-Saksan tiiligotiikkaa.

Berliinin taideakatemia julisti vuonna 1796 kilpailun Fredrik Suuren muistomerkiksi. Gilly laati suurellisen ehdotuksen, johon kuului monumentaalinen porttirakennus, obeliskeja sekä jykevällä jalustalla oleva doorilainen temppeli. Gillyn ehdotus teki suuren vaikutuksen moniin nuoriin arkkitehteihin, kuten Leo von Klenzeen, Karl Friedrich Schinkeliin, Heinrich Strackiin ja Friedrich August Stüleriin. Gillyn omaan ajatteluun vaikuttivat puolestaan ranskalaisten arkkitehtien teoriat ja rakennukset.

Gilly nimitettiin 26-vuotiaana vastaperustetun Bauakademien optiikan ja perspektiiviopin professoriksi. Hän kuoli tuberkuloosiin Karlsbadissa vain 28 vuoden ikäisenä.

## Lähteet
*Jokinen, Teppo ja Honkala, Liisa: Arkkitehtuurin sanakirja. WSOY 2000. 
*Curl, James Stevens: Dictionary of architecture. Oxford University Press 1999. 
### Viitteet
Paul Landowski

**Paul Maximilien Landowski** (1. kesäkuuta 1875 Pariisi – 31. maaliskuuta 1961 Boulogne-Billancourt) oli ranskalainen kuvanveistäjä. Hänen tunnetuimpiin veistostöihinsä kuuluu Brasilian *[[Rio de Janeiron Kristus-patsas]]*.

Landowski osallistui vuoden 1928 Amsterdamin olympialaisiin, joissa hän voitti kultaa kuvanveistossa teoksellaan *Boxeur*  (). 

Landowskin lapset olivat myös taiteilijoita: taidemaalari Nadine Landowski (1908–1943), säveltäjä Marcel Landowski (1915–1999) ja pianisti-taidemaalari Françoise Landowski-Caillet (1917–2007).

## Lähteet
Leila Simonen

**Leila Simonen** (s. 8. toukokuuta 1951 Kalajoki) on suomalainen yhteiskuntatieteiden tohtori, joka jätti vakinaisen tutkijanvirkansa ryhtyen yksityisyrittäjäksi eli kirjailijaksi ja kouluttajaksi.

## Koulutus ja ura

Simonen opiskeli Tampereen yliopistossa, kanadalaisessa Ontario Institute for Studies in Education, University of Toronto -yliopistossa ja Warwickin yliopistossa Englannissa. Yhteiskuntatieteiden tohtoriksi hän valmistui 1990 Tampereen yliopistosta.

Vuosina 1975–1990 Simonen työskenteli Tampereen yliopistossa tuntiopettajana ja suunnittelijana sekä Suomen Akatemian erikoistutkijana. Kuopion yliopiston sosiaalipolitiikan dosenttina hän on toiminut vuodesta 1991 lähtien. Sosiaali- ja terveyshallituksen, josta 1992 tuli Stakes, tutkimus- ja kehittämispäällikkönä Simonen työskenteli 1991–2000.

Simonen työskenteli Tampereen yliopistossa sosiaalipolitiikan ja naistutkimuksen parissa, ja oli perustamassa Liisa Rantalaihon ja muutaman muun kanssa naistutkimuksen yksikköä ja Suomen naistutkimusseuraa. Julkista huomiota sai myös Simosen 1995 naiseudesta kirjoittama teos *Kiltin tytön kapina*.

Vuodet 2001–2014 hän uurasti perustamassaan yrityksessä, luennoi, kirjoitti ja koulutti ihmisiä yritysvalmennus- ja elämäntaitokursseilla Suomessa ja ulkomailla. Simonen myi yrityksensä ja jäi eläkkeelle, mutta saattoi silti vielä pitää luennonkin, jos sai kiinnostavan pyynnön.

Rikosromaaneissaan Simonen hyödynsi yhteiskuntatieteilijän osaamistaan. Hänestä tuntui, ettei tutkijan työ johtanut hänen haluamaansa tavoitteeseen, joten hän päätti kirjoittaa yhteiskunnallisista ongelmista romaanin keinoin. Pitkä kokemus yhteiskunnallisesta tutkimuksesta tuotti sopivaa aineistoa fiktioon ja toinen painava syy oli Simosen halu kokeilla uutta. Palaute oli kyllä positiivista, mutta enemmän häntä pidettiin virkamiestohtorina, joka luo dekkareita. Romaanien päähenkilönä seikkaili rikosylikonstaapeli Susanna ”Susi” Teräsvuo, mutta hänen tarinansa päätyi tauolle, koska kirjoittaminen vaati Simosen mielestä liikaa erakoitumista. Hän halusi eläkepäiviinsä enemmän elämää.

## Julkaisuja

### Väitöskirja
* 

### Ammattikirjallisuus

Simosella on yli 200 tieteellistä julkaisua.

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Dekkarit
* 
* 
* 
* 
* 

### Elämäntaito
* 
* 
* 

### Satukirjat
* 

## Lähteet
Cheick Kongo

**Cheick Guillaume Ouedraogo** (s. 17. toukokuuta 1975 Pariisi) on ranskalainen raskaansarjan vapaaottelija ja entinen potkunyrkkeilijä. Hän voitti urallaan Bellatorin raskaansarjan turnauksen ja King of the Ringin superraskaansarjan mestaruuden. Potkunyrkkeilyssä Kongo voitti muun muassa King of the Ringsin mestaruuden, thainyrkkeilyssä maailmanmestaruuden ja savatessa Euroopan mestaruuden. Hän otteli UFC:ssä vuosina 2006–2013 tilastolla 11–6–1.

## Saavutukset
;Bellator MMA
*Raskaansarjan turnausvoitto
*Eniten otteluita raskaassasarjassa (16)
*Eniten voittoja raskaassasarjassa (12)

;Ultimate Fighting Championship
*Illan tyrmäys (kerran, vs. Pat Barry)

;King of the Ring
*Superraskaansarjan mestaruus (kerran)

## Lähteet
Atomishakki

**Atomishakki** (engl. *Atomic chess*) on shakkivariantti, jonka tärkein eroavuus tavallisesta shakista on se, että nappulan lyöminen aiheuttaa aina ”räjähdyksen”, jossa lyövä nappula, lyöty nappula ja niiden viereisissä ruuduissa sijaitsevat nappulat sotilaita lukuun ottamatta poistetaan pelistä. Peli voitetaan tekemällä sellainen räjäytys, jota ympäröiville ruuduille sisältyy vastustajan kuningas. Oman kuninkaan ollessa ympäröivissä ruuduissa lyöntiä ei saa suorittaa. Kuninkaat eivät saa lyödä nappuloita. Atomishakissa kuninkaat saavat siirtyä vierekkäin. Atomishakkia pelataan vaihtelevasti joko shakkauksin ja matein tai niin ettei kumpaakaan voi tehdä. Jos kuninkaat ovat vierekkäin, niitä ei voi shakata.

## Lähteet

## Aiheesta muualla
Satu Sikanen

**Satu Sikanen** (o.s. **Lampinen**, s. 21. marraskuuta 1977 Mikkeli) on suomalainen, Lappeenrannassa asuva yhteiskuntatieteiden maisteri, joka on toiminut Etelä-Karjalan maakuntajohtajana syksystä 2020 lähtien. Puoluepoliittisesti sitoutumaton Sikanen siirtyi maakuntajohtajaksi eli Etelä-Karjalan liiton johtajaksi työskenneltyään tätä ennen viitisen vuotta Etelä-Karjalan aluekehitysjohtajana. Sikanen on maakuntajohtajan tehtävässä Matti Viialaisen seuraaja.

Sikanen on kilpaillut maastohiihtäjänä.

## Lähteet

## Aiheesta muualla
*Etelä-Karjalan uusi maakuntajohtaja on Satu Sikanen - haluaa uusia työpaikkoja ja vaihtoehtoja venäläisten matkailun rinnalle (podcast, 8.6.2020) (areena.yle.fi)
Lapuan työväentalo

**Lapuan työväentalo** oli Lapuan keskustassa sijainnut työväentalo. Talolla oli tärkeä rooli lapuanliikkeeseen liittyneissä historiallisissa tapahtumissa. 

Talon rakentaminen alkoi vuonna 1914 talkootyönä. Puolivalmis talo otettiin ensimmäisen maailmansodan aikana joksikin aikaa venäläisen sotaväen majoituskäyttöön. Sotilaiden lähdettyä talo rakennettiin valmiiksi ja vihittiin käyttöön vuonna 1917. Lapuan työväentalon on sanottu olleen aikanaan Suomen suurimpia julkisia puurakennuksia. Talon kerrospinta-ala oli 874 neliömetriä.

Oikeistoradikaali lapuanliike sai alkunsa 24. marraskuuta 1929, kun Vihtori Kosolan johtama väkijoukko keskeytti väkivaltaisesti työväentalolla pidetyn Lapuan haastejuhlat -nimisen kommunistien tilaisuuden. Koska työväenyhdistyksen katsottiin olevan kommunistien hallussa, talo suljettiin maaherran päätöksellä elokuussa 1930. Sisäministeri Ernst von Born antoi syyskuussa 1931 luvan avata talo uudelleen, kun se oli siirretty uuden sosiaalidemokraattisen työväenyhdistyksen omistukseen, mutta Iivari Koiviston johtama lapuanliikkeen kannattajien väkijoukko kävi vain viikkoa myöhemmin 21. syyskuuta 1931 naulaamassa talon ovet ja ikkunat umpeen. Talo avattiin uudelleen vuonna 1932.

Lapuan työväentalossa toimi näyttämö ja ravintola, ja toisessa kerroksessa oli lisäksi kaksi asuntoa. Vuodesta 1955 talossa toimi myös elokuvateatteri Kino Elo. Se oli myös urheiluseura Lapuan Ponnistuksen kotipaikka. Talon omisti vuodesta 1931 SDP:n omistama Kattara Oy. Lapuan työväentalo tuhoutui tulipalossa 7. tammikuuta 1970. Työväenyhdistys oli tuolloin jo suunnittelemassa talon purkamista. Palon syttymissyytä ei saatu varmuudella selville. Paikalle valmistui vuonna 1973 kerrostalo, jossa Lapuan työväenyhdistys (nykyinen Lapuan Sosialidemokraatit) on jatkanut toimintaansa.

## Lähteet
Agnès Abécassis

**Agnès Abécassis** (s. 16. maaliskuuta 1972) on ranskalainen kirjailija. 

## Elämä ja ura

Abécassis syntyi vuonna 1972. Ennen kirjailijanuraansa hän työskenteli toimittajana ja kuvittajana naistenlehdessä, johon hän myös kirjoitti kuukausittaista kolumnia. Esikoisromaaninsa *Les Tribulations d'une jeune divorcée*  julkaisun jälkeen hän toimi käsikirjoittajana eräässä Canal+:n tuottamassa lastenohjelmassa.

Hänen romaaniensa aiheina ovat usein romanttiset ihmissuhteet. Vuonna 2016 hänen romaaninsa *Le Tendre Baiser du tyrannosaure* sai yleisön valitseman parhaan taskukirjan palkinnon Saint-Maure en poche -kirjallisuusfestivaalilla.

## Teokset

**Romaanit**

* *Les Tribulations d'une jeune divorcée*. Fleuve Noir et pocket, 2005.
* *Au secours, il veut m'épouser !*. Calmann-Lévy & Livre de Poche, 2007.
* *Toubib or not toubib ?*. Calmann-Lévy & Livre de Poche, 2008.
* *Chouette, une ride !*. Calmann-Lévy, 2009.
* *Soirée Sushis*. Calmann-Lévy, 2010.
* *Le Théorème de Cupidon*. Calmann-Lévy, 2011.
* *Scènes de mon âge*. Michel Lafon, 2011.
* *Week-end surprise*. Calmann-Lévy, 2013.
* *Assortiment de friandises pour l'esprit ou l'art de positiver au quotidien*. Calmann-Lévy, 2014.
* *Le Tendre Baiser du tyrannosaure*. Le Livre de poche, 2016.
* *Café ! Un garçon s'il vous plaît*. Le livre de poche, 2017.
* *Cherche ton bonheur partout*. Flammarion, 2019.

## Lähteet

## Aiheesta muualla
* Kirjailijan kotisivut
Anna-Mari Ahonen

**Anna-Mari Ahonen** (s. 9. lokakuuta 1971 Hämeenlinna) on suomalainen arkkitehti, joka on toiminut liikenne- ja viestintäministeriön kansliapäällikkönä 16. maaliskuuta 2026 alkaen. Tätä ennen Ahonen toimi Pirkanmaan maakuntajohtajana eli Pirkanmaan liiton johtajana 2022–2026. Aiemmin hän on toiminut Kanta-Hämeen maakuntajohtajana eli Hämeen liiton johtajana syksystä 2016 kevääseen 2022 asti. 

Ennen maakuntajohtajuutta Ahonen työskenteli muun muassa Janakkalan teknisenä johtajana, kaksi vuotta Janakkalan kunnanjohtajana ja oli sitten Suomen kasvukäytävän projektijohtaja. Ahonen on sanojensa mukaan nykyään poliittisesti sitoutumaton.

Ahonen on valmistunut hallintoalan ulkopuolelta eli arkkitehdiksi Tampereen teknillisestä korkeakoulusta. Hänen diplomityönsä (2004) käsitteli suunnitelmaa kulttuurikeskuksesta Hämeenlinnan Verkatehtaan alueelle.

## Yksityiselämä
Ahonen on kertonut, että hänen perheeseensä kuuluvat aviopuoliso ja täysi-ikäinen poika.
  
## Lähteet

## Aiheesta muualla
* Maakuntajohtaja Anna-Mari Ahonen: Suomen on tehostettava kriisijohtamista (24.4.2020) (hameensanomat.fi)
* Juha Reinikainen (30.5.2017) Talous ja elinvoima Kanta-Hämeen kuntapäivän teemoina (lammille.fi)
Saahko

**Saahko** on sukunimi, joka on muun muassa seuraavilla suomalaisilla henkilöillä:

*Jorma Saahko (s. 1935), mediapersoona
*Lotta-Sofia Saahko (s. 1992), videobloggaaja, tubettaja, näyttelijä ja kirjailija, Jorma Saahkon pojantytär
Héctor Lombard

**Héctor Miguel Lombard Pedrosa** (s. 2. helmikuuta 1978 Matanzas, Kuuba) on kuubalais-australialainen keskisarjan vapaaottelija ja entinen olympiatason judoka. Hän otti osaa vuoden 2000 Sydneyn Olympialaisiin, jossa Lombard edusti kotimaataan Kuubaa. Sittemmin hän saavutti mitaleja judossa eri turnauksia Euroopassa ja Australiassa, kuten 2004 Australian Openissa yli 100 kiloisten sarjassa. Vapaaottelussa Lombard oli Bellatorin keskisarjan mestari vuosina 2009–2012. Hän otteli myös UFC:ssä vuosina 2012–2018.

## Saavutukset
### Vapaaottelu
;Bellator MMA
*Keskisarjan turnausvoitto
*Keskisarjan mestaruus (kerran, puolusti kerran)
*Nopein tyrmäys (0:06)

;Cage Fighting Championship
*Keskisarjan mestaruus (kerran, puolusti seitsemän kertaa)

;Australian Fighting Championship
*Keskisarjan mestaruus (kerran)

;Xtreme Fighting Championships
*Alemman raskassarjan mestaruus (kerran)

## Muualla
Lombard on pelattavana hahmona vapaaottelupeleissä *[[EA Sports UFC 2]]* (2016) ja *[[EA Sports UFC 3]]* (2018).

## Lähteet
Hjalmar Hårdh

**Fritz Hjalmar Ludvig Hårdh**, sukunimi vuoteen 1901 *Hjertzell* (5. kesäkuuta 1881 Helsinki – 6. helmikuuta 1948 Helsinki) oli suomalainen valokuvaaja ja varhaisten suomalaisten mykkäelokuvien kuvaaja.

Hjalmar Hårdhin vanhemmat olivat valokuvaaja Fritz August Werner Hjertzell ja Maria Olivia Hårdh, o. s. Stenfors (1843–1910) tämän toisessa avioliitossa. Hän oli naimisissa vuodesta 1910 Sigrid Irene Åbergin (1889–1965) kanssa. Hårdhin vanhemmat ottivat avioeron 1901. Maria Hårdhin ensimmäinen puoliso Karl Adolf Hårdh (1835–1875) oli syntynyt Tukholmassa ja opiskellut Vapaassa taideakatemiassa. Hän muutti Suomeen 1858 ja toimi aluksi taiteilijana mutta ryhtyi sitten valokuvaajaksi ja perusti valokuvaamon Helsinkiin. Maria Hårdh jatkoi leskeksi jäätyään valokuvaamon toimintaa ja häneltä se siirtyi sitten Hjalmar Hårdhille. 

Vuonna 1889 perustetun helsinkiläisen Atelier Apollo -valokuvaamon omistaja insinööri K. E. Ståhlberg oli avannut 3. huhtikuuta 1904 Mikonkadun varrella sijainneen Maailman Ympäri – Världen Rundt -elokuvateatterin. Saadakseen elokuvateatteriinsa myös suomalaista ohjelmistoa hän aloitti vappuna 1906 lyhyiden uutisfilmien kuvaamisen. Filmien kuvauksesta vastasi Atelier Apollon päälliköksi keväällä 1905 tullut ruotsalainen valokuvaaja Frans Engström, jonka apulaisina toimivat suomalaiset Hjalmar Hård ja Oscar Lindelöf. Hårdh ja Lindelöf olivat kuvaajan apulaisina kuvattaessa ensimmäistä suomalaista näytelmäelokuvaa Salaviinanpolttajat keväällä 1907. Ståhlberg avasi vuonna 1910 Eteläesplanadi 10:ssä Apollo-elokuvateatterin, jossa esitettiin syksystä 1911 lähtien pääasiassa operetteja. Frans Engström, Hjalmar Hårdh ja Oscar Lindelöf kuvasivat vuonna 1911 Suomen maisemia esitelleen matkailuelokuvan Finland, jonka Suomen Matkailuyhdistys oli tilannut. Elokuvaa esitettiin Berliinin kansainvälisen matkailunäyttelyn Suomen osastolla. Maaliskuussa 1912 Apollo-teatterissa esitettyä oopperaparodiaa *Faust tai Hiisi Helsingissä* varten Atelier Apollo kuvasi 15 minuutin mittaisen elokuvan Margaretaa ajetaan takaa, jonka kuvauksesta Hjalmar Hårdh vastasi.

## Lähteet
Carl Wilhelm Daniel von Fieandt

**Carl (Karl) Wilhelm Daniel von Fieandt** (16. marraskuuta 1855 Heinola – 18. tammikuuta 1932 Helsinki) oli suomalainen juristi ja virka- ja valtiopäivämies.

Von Fieandtin vanhemmat olivat kihlakunnantuomari Berndt Daniel von Fieandt ja Edla Ottiliana Streng ja puoliso vuodesta 1902 Berta Ernestine Hjelt. Kuopion lyseosta ylioppilaaksi tullut von Fieandt suoritti oikeustutkinnon 1883 ja toimi postihallituksen reviisorina 1886–1926. 

Von Fieandt oli aatelissäädyssä edustaja valtiopäivillä 1882, 1897, 1899, 1900 ja 1905–1906.

## Lähteet
Viheltäjät (elokuva)

**Viheltäjät** on Eino Ruutsalon ohjaama, käsikirjoittama, tuottama, kuvaama ja leikkaama suomalainen draamaelokuva vuodelta 1964. Elokuva on kuvattu Ranskassa, pääosin Pariisissa sekä Pariisia ympäröivällä maaseudulla.

Elokuva on tyyliltään sekoitus Cinéma vérité -elokuvaa sekä ranskalaista uutta aaltoa. Sen päähenkilönä on näyttelijänä toimiva Pierre, joka haaveilee menestyksestä  ja kuuluisuudesta.

## Lähteet
Amberla

**Amberla** voi viitata seuraaviin:

## Paikkoja
* Amberlan kartano, kartano Vehmaalla Varsinais-Suomessa

## Henkilöitä
* Arthur Amberla (1894–1967), vuorineuvos, Hämeenlinnan verkatehtaan toimitusjohtaja
* Tuula Amberla (s. 1959), suomalainen laulaja
Gustave Saacké

**Gustave Saacké** (20. elokuuta 1884 – 18. huhtikuuta 1975) oli ranskalainen arkkitehti. 

Saacké osallistui vuoden 1932 Los Angelesin olympialaisiin, joissa hän voitti kultaa arkkitehtuurista yhdessä Pierre Montenot’n ja Pierre Baillyn kanssa teoksellaan "Cirque pour Toros" ().

## Lähteet
Emil Waldemar Cedercreutz

**Emil Waldemar Cedercreutz** (9. marraskuuta 1852 Viipuri – 27. elokuuta 1924 Helsinki) oli suomalainen vapaaherra, lääkäri ja moninkertainen valtiopäivämies.

Cedercreutzin vanhemmat olivat senaattori, vapaaherra Carl Emil Cedercreutz ja Emilia Maria Sofia Hackman ja puoliso vuodesta 1892 kirjailija Nanny Ebba Louise Lagerborg. Cedercreutz tuli ylioppilaaksi Helsingin yksityislyseosta 1873 ja valmistui Helsingin yliopistosta filosofian maisteriksi 1877, lääketieteen kandidaatiksi 1879 ja lääketieteen lisensiaatiksi 1883. Tutkinnon suoritettuaan hän lähti ulkomaille opintomatkalle ia harjoitti Englannissa ja Skotlannissa obstetriikkisia tutkimuksia.  

Suomeen palattuaan Cedercreutz toimi lääkärinä Helsingissä. Hän oli jonkin aikaa Helsingin Yleisen sairaalan assistenttilääkärinä ja toimi köyhäinhoitohallituksen puheenjohtajana sekä usean vuoden ajan kasvatuslautakunnan jäsenenä. Cedercreutz oli yksi Eiran sairaalan perustajista ja hän oli tässä sairaalassa useita vuosia lääkärinä.   

Cedercreutz oli aatelissäädyssä edustaja valtiopäivillä 1885, 1891, 1894,1897,1899,1900,1904–1905 ja 1905–1906.

## Lähteet

## Aiheestsa muualla
*
Luettelo Tšekin tasavallan puolueista

Tämä artikkeli on **luettelo** **[[Tšekki|Tšekin]] [[puolue]]ista**.

## Nykyiset parlamenttipuolueet

## Lähteet
Gustaf Johan Reinhold Cedercreutz

**Gustaf Johan Reinhold Cedercreutz** (26. heinäkuuta 1876 Köyliö – 7. elokuuta 1959 Helsinki) oli suomalainen vapaaherra, juristi ja liike- ja valtiopäivämies.

Cedercreutzin vanhemmat olivat tilanomistaja, vapaaherra Axel Fredrik Nikolaus Cedercreutz ja Johanna Lovisa Mariana Björkenheim ja puoliso vuodesta 1912 Gertrud Ek. Cedercreutz tuli ylioppilaaksi Helsingissä 1891 ja suoritti oikeustutkinnon ja ylemmän hallinnollisen tutkinnon 1899, varatuomarin arvon hän sai 1902. Opintojaan Cedercreutz jatkoi Leipzigin yliopistossa ja kauppakorkeakoulussa 1904–1905. Hän toimi Turun hovioikeudessa, senaatin oikeusasiainosastolla ja Helsingin raastuvanoikeudessa ja Kaukaan tehtaiden palveluksessa ja sitten asianajajana ja liikemiehenä Helsingissä. Cedercreutz oli aatelissäädyssä edustaja valtiopäivillä 1905–1906.

Cedercreutzin Terijoen Käkösenpäässä omistama huvila tuhoutui salamaniskun sytyttämässä tulipalossa 28. heinäkuuta 1939. Tulipalossa tuhoutui suurin osa huvilan irtaimistoa, muun muassa Cedercreutzin tieteellinen kirjasto. Palanut huvila oli kaksikerroksinen ja sisälsi 24 huonetta. Huvilan oli aikoinaan rakennuttanut kreivi Nostitc.

Kauppaneuvos Magnus Cedercreutz ja arkkitehti Jonas Cedercreutz olivat Gustaf Cedercreutzin poikia, taiteilija Emil Cedercreutz ja professori Axel Cedercreutz olivat puolestaan hänen veljiään.

## Lähteet
Gabriel Benjamin Cronstedt

**Gabriel Benjamin Cronstedt** (18. toukokuuta 1870 Helsinki – 16. toukokuuta 1913 Djursholm) oli suomalainen vapaaherra, juristi, pankinjohtaja ja valtiopäivämies.

Cronstedtin vanhemmat olivat pankinjohtaja, vapaaherra Johan Frans Andreas Cronstedt ja vapaaherratar Olga Beatrice Cronstedt ja puoliso vuodesta 1893 ruotsalainen Annie Constance Palander af Vega. Cronstedt tuli ylioppilaaksi Helsingissä ja suoritti filosofian maisterin tutkinnon 1894, molempien oikeuksien kandidaatin tutkinnon 1898 ja vielä filosofian lisensiaatin tutkinnon Upsalan yliopistossa 1911. Hän oli pankinjohtaja ja varakonsuli Tampereella vuoteen 1910, jolloin muutti Ruotsiin. 

Cronstedt oli aatelissäädyssä edustaja valtiopäivillä 1899 ja 1905–1906.

## Lähteet
Carl Axel Birger af Forselles

**Carl Axel Birger af Forselles** (11. tammikuuta 1862 Helsinki – 20. huhtikuuta 1934 Helsinki) oli suomalainen juristi ja virka- ja valtiopäivämies.

Af Forsellesin vanhemmat olivat eversti, tilanomistaja Fredrik af Forselles ja Adolfina Emilia Kellander ja puoliso vuodesta 1889 vapaaherratar Constance Vivica Ramsay. Af Forselles tuli ylioppilaaksi Helsingin yksityislyseosta 1880 ja suoritti Helsingin yliopistossa oikeustutkinnon 1885, varatuomarin arvon hän sai 1887. Hän oli vankeinhoitohallituksen sihteeri 1891–1913 ja 1918–1020 ja kouluhallituksen ruotsinkielisen osaston lainoppinut kouluneuvos 1920–1929. Af Forselles toimi myös Uudenmaan tarkka-ampujapataljoonan sotatuomarina 1891–1901. 

Af Forselles oli Helsingin köyhäinhoitohallituksen jäsenenä 1898–1906 ja Helsingin kaupungin ruotsalaisten kansakoulujen johtokunnan jäsenenä, sihteerinä ja taloudenhoitajana 1913–1918. Huopalahden kunnanvaltuuston puheenjohtajana hän oli 1922–1923 sekä Suomen Vankeinhoitoyhdistyksen keskustoimikunnan puheenjohtajana kuolemaansa saakka.

Af Forselles oli aatelissäädyssä edustaja valtiopäivillä 1888, 1894, 1897 ja 1905–1906.

## Lähteet
Pierre Blondiaux

**Pierre Auguste Blondiaux** (23. tammikuuta 1922 Pariisi – 14. huhtikuuta 2003 Nizza) oli ranskalainen soutaja ja  olympiamitalisti.

Blondiaux saavutti perämiehettömässä nelosessa olympiahopeaa Helsingissä 1952. Loppukilpailussa Ranskan miehistö hävisi ainoastaan Jugoslavialle mutta voitti pronssille sijoittuneen isäntämaa Suomen miehistön yli neljällä sekunnilla.

## Lähteet
* 

### Viitteet

## Aiheesta muualla
*
Carl Axel Gustaf von Christierson

**Carl Axel Gustaf von Christierson** (3. joulukuuta 1867 Lohja – 20. marraskuuta 1907 Helsinki) oli suomalainen opettaja ja valtiopäivämies.

Von Christiersonin vanhemmat olivat maanviljelysneuvos Carl Gustaf Wilhelm von Christierson ja Sofia Lovisa Aspegrén. Von Christierson tuli ylioppilaaksi Helsingissä ja valmistui filosofian kandidaatiksi 1894. Hän oli Tampereen ruotsalaisen yhteiskoulun ruotsin ja historian opettaja ja toimi koulun rehtorina 1894–1907.

Von Christierson oli aatelissäädyssä edustaja valtiopäivillä 1905–1906.

## Lähteet
Doug Davidson

**Doug Davidson** (s. 24. lokakuuta 1954 Kalifornia) on yhdysvaltalainen näyttelijä. Hänet tunnetaan yksityisetsivä Paul Williamsin roolista, jota hän on esittänyt *[[Tunteita ja tuoksuja]]* -saippuasarjassa yli 40 vuoden ajan. Davidson liittyi mukaan sarjaan toukokuussa 1978, ja hän voitti siitä parhaan miespääosan Daytime Emmy -palkinnon vuonna 2013.

*Tunteiden ja tuoksujen* lisäksi Davidson on näytellyt esimerkiksi minisarjassa *[[Manhattanin valtiatar]]* (*I’ll Take Manhattan*). Hän on myös vieraillut ** -sarjassa.

Vuonna 1994 Davidson toimi *[[The Price Is Right]]* -visailuohjelman isäntänä.

## Lähteet

## Aiheesta muualla
*
Kiljuset!

**Kiljuset!** on joulukuussa 2022 ensi-iltansa saanut suomalainen lastenelokuva, jonka on ohjannut Reetta Huhtanen. Elokuvan ovat käsikirjoittaneet John Lundsten ja Jenny Dahlström.

Elokuva perustuu Jalmari Finnen 1910- ja 1920-luvulla kirjoittamaan *[[Kiljusen herrasväki]]* -kirjasarjaan. Kiljuset! on kolmas pitkä elokuva Jalmari Finnen luomasta Kiljusten perheestä. Edelliset olivat *[[Kiljusen herrasväki (elokuva)|Kiljusen herrasväki]]* (1981) ja *[[Kiljusen herrasväen uudet seikkailut]]* (1990).

Kiljuset! kertoo äänekkäästä ja hyväsydämisen huolettomasta perheestä, joka joutuu vähän väliä kummallisiin tilanteisiin. Elokuvassa Kiljusten kaksoispoikien syntymäpäivä vie perheen Helsinkiin, jossa perheen koira vaihtuu vahingossa presidentin koiran kanssa päittäin.

Elokuvan on tuottanut Melli Maikkula ja John Lundsten TACK Filmsistä ja sen levitti elokuvateattereihin Nordisk Film.

## Rooleissa

## Arvosteluja
* Jussi Virratvuori, Karjalainen: 
* Jouni Vikman, Episodi: 
* Kaisu Tervonen, Helsingin Sanomat: 
* Jukka Sammalisto, Demokraatti: 
* Juha Rosenqvist, Film-O-Holic: 
* Päivi Valotie, Turun Sanomat: 

## Lähteet
Pierre Bailly

**Pierre Bailly** (8. maaliskuuta 1889 – 25. tammikuuta 1973) oli ranskalainen arkkitehti. 

Bailly osallistui vuoden 1932 Los Angelesin olympialaisiin, joissa hän voitti kultaa arkkitehtuurista yhdessä Gustave Saackén ja Pierre Montenot’n kanssa teoksellaan "Cirque pour Toros" ().

## Lähteet
Naftali Herz Imber

**Naftali Herz (Hirš) Imber** (1856 Galitsia – 1909 New York, New York, Yhdysvallat) oli juutalainen runoilija, joka asui Euroopan eri maissa ja Palestiinassa sekä Yhdysvalloissa, jossa hän kuoli. Hänen runoissaan on kansanlaulun rytmin ja sisältönä vapautuksen kaipuu. Hänen tunnetuin runonsa on "Hatikva", joka on nykyisin Israelin kansallislaulu.

## Lähteet

## Aiheesta muualla
Gilbert Prouteau

**Gilbert Prouteau** (14. kesäkuuta 1917 Nesmy Vendée  – 2. elokuuta 2012 Cholet) oli ranskalainen runoilija ja elokuvaohjaaja. Hän harrasti myös hyppylajeja kuten kolmiloikkaa, kunnes loukkasi jalkansa 21-vuotiaana ja joutui luopumaan urheilijan urastaan. 

Prouteau osallistui vuoden 1948 Lontoon olympialaisiin, joissa hänet palkittiin pronssimitalilla lyriikassa teoksestaan "Rythme du Stade" (). Hän työskenteli kisoissa myös toimittajana. 

## Valikoidut teokset

* *Rythme du Stade*, Lugdunum, 1942 (runoja)
* *[[Gilles de Rais]] ou la Gueule du loup*, Editions du Rocher, 1992

## Filmografia

* *La Vie passionnée de [[Georges Clemenceau]]* (1953)
* *Dieu a choisi Paris* (1969), yhteisohjaus Jean-Paul Belmondon kanssa

## Lähteet
Fire (vuoden 1996 elokuva)

**Fire** (televisioesityksessä **Tuli**) on vuonna 1996 ensi-iltansa saanut Deepa Mehtan käsikirjoittama ja ohjaama intialais-kanadalainen eroottinen ja romanttinen draamaelokuva. Päärooleja näyttelevät Nandita Das ja Shabana Azmi. Se on Mehtan *Elements*-trilogian ensimmäinen osa; sitä seurasivat *[[Earth (vuoden 1998 elokuva)|Earth]]* (1998) ja *[[Water (vuoden 2005 elokuva)|Water]]* (2005).

Elokuva perustuu löyhästi Ismat Chughtain vuoden 1942 tarinaan ”Lihaaf” (”Peitto”). *Fire* on yksi ensimmäisistä valtavirran Bollywood-elokuvista, jotka kuvaavat nimenomaisesti homoseksuaalisia suhteita, ja ensimmäinen, jossa esiintyy lesbosuhde. Elokuvan saatua ensi-iltansa Intiassa vuonna 1998, aktivistit järjestivät useita mielenosoituksia käynnistäen julkisen vuoropuhelun homoseksuaalisuuden ja sananvapauden kaltaisista aiheista. Elokuva esitettiin Suomen televisiossa Yle TV1 -kanavalla.

## Juoni
Kaksi aviomiestensä hylkäämää naista löytävät rakkautta ja lohtua toisistaan.

## Näyttelijät

## Katso myös
* *[[Ek Ladki Ko Dekha Toh Aisa Laga]]*

## Lähteet

## Aiheesta muualla
* 
* 
*
Michelle Thomas

**Michelle Thomas** (23. syyskuuta 1968 Boston, Massachusetts – 22. joulukuuta 1998 New York) oli yhdysvaltalainen näyttelijä, joka tuli tunnetuksi televisiosarjoista *[[Bill Cosby Show]]*, *[[Family Matters]]* sekä *[[Tunteita ja tuoksuja]]*. Hän menehtyi syöpään 30-vuotiaana.

Thomas oli lähtöisin taiteilijaperheestä. Hänen äitinsä Phynjuar toimii näyttelijänä, ja hänen isänsä Dennis kuuluu Kool & the Gang -yhtyeeseen.

## Lähteet
Pierre Montenot

**Pierre Montenot** (1. marraskuuta 1884 – 6. kesäkuuta 1953) oli ranskalainen arkkitehti. 

Montenot osallistui vuoden 1932 Los Angelesin olympialaisiin, joissa hän voitti kultaa arkkitehtuurista yhdessä Gustave Saackén ja Pierre Baillyn kanssa teoksellaan "Cirque pour Toros" ().

## Lähteet
Carl Anton Reinhold Ludvig Cronstedt

**Carl Anton Reinhold Ludvig Cronstedt** (10. huhtikuuta 1858 Helsinki – 10. helmikuuta 1914 Helsinki) oli suomalainen juristi, pankinjohtaja ja virka- ja moninkertainen valtiopäivämies.

Cronstedtin vanhemmat olivat kuvernööri, salaneuvos Gabriel Anton Cronstedt ja Johanna Elisabeth Nassokin ja puoliso vuodesta 1887 Sigrid Paulina Brunou. Cronstedt tuli ylioppilaaksi Helsingissä ja suoritti oikeustutkinnon 1881, varatuomarin arvon hän sai 1883. Hän oli senaatin siviilitoimituskunnan protokollasihteeri 1892–1898 ja  Pohjoismaiden Osakepankin Helsingin konttorin johtaja vuodesta 1898 sekä pankin pääkonttorin johtokunnan jäsen vuodesta 1907. 

Cronstedt oli aatelissäädyssä edustaja valtiopäivillä 1885, 1888, 1891, 1894, 1897, 1900, 1904–1905 ja 1905–1906.

## Lähteet
Laura Leppänen

**Laura Leppänen** (s. 1979) on suomalainen aluemaantieteilijä (FT), joka on toiminut Päijät-Hämeen maakuntajohtajana eli Päijät-Hämeen liiton johtajana vuosina 2019–2021. Poliittiselta kannaltaan Leppänen on sitoutumaton. Hänen edeltäjänsä maakuntajohtajana oli Jari Parkkonen.

Keväällä 2021 Leppänen valittiin Naantalin kaupunginjohtajaksi. Leppänen on Naantalin kaupunginjohtajana kesällä 2021 eläkkeelle siirtyneen Jouni Mutasen seuraaja. 

Leppänen on valmistunut Turun yliopistosta filosofian tohtoriksi. Hänen aluemaantieteen ja valtiotieteen alaan kuuluva väitöskirjansa (2011) käsitteli Suomen valtiossa tapahtuneita alueellisia muutoksia 1960-luvulta 2010-luvulle, tarkastellen erityisesti Lounais-Suomen ja pääkaupunkiseudun kehitystä. Englanninkielinen tutkimustyö oli otsikoitu *Changing Statehood: The spatial transformation of the Finnish state*. 

Ennen maakuntajohtajan tehtävää Leppänen toimi Varsinais-Suomen liitossa maakunta- ja soteuudistuksen muutosjohtajana syksystä 2016 lähtien. Tätä ennen hän oli samassa maakuntaliitossa kehittämispäällikön ja erikoissuunnittelijan tehtävissä vuodesta 2012. Leppänen asuu Naantalissa.

## Lähteet
Scandolan luonnonpuisto

**Scandolan luonnonpuisto** () on luonnonpuisto Korsikan saarella Ranskassa. Se käsittää sekä maalla että Välimeressä olevan osan. Meressä on muun muassa merkittäviä koralliyhdyskuntia, ja kallioilla pesii monia lintulajeja. Luonnonpuisto kuuluu Unescon maailmanperintöluetteloon lähellä olevien alueiden kanssa.

## Sijainti ja luonto
Scandolan luonnonpuisto sijaitsee Korsikan saaren länsirannikolla Scandolan niemimaalla ja sitä ympäröivissä vesissä. Puiston pinta-alasta 919 hehtaaria on maalla ja 1000 hehtaaria merellä.

Kallioiden päällä alueen kasvillisuus on ruohikkoa tai macchiaa. Valtalajeja ovat välimerenmyrtti, lännenmansikkapuu, leveäpiipensas ja kaitapiipensas. Macchialajeja ovat useat kistukset. Rannikkokallioilla elää myös harvinainen kotoperäinen laukkaneilikoihin kuuluva *Armeria soleirolii* sekä puutyräkki ja foinikiankataja.

Rantavyöhykkeen valtalajeja ovat merifenkoli ja ikiviuhkot. Kirkkaissa vesissä on puolestaan *[[Posidonia oceanica]]* -meriniittyjä jopa 35 metrin syvyydessä.

Luonnonpuiston alueella on kallioilla pesiviä lintukolonioita. Lajistoon kuuluvat muun muassa aroharmaalokki, välimerenlokki, välimerenliitäjä, pikkuliitäjä, karimetso ja muuttohaukka sekä Ranskan ainoat pesivät sääksit. Lepakkolajistossa on esimerkiksi harvinainen doggilepakko.

Scandolan luonnonpuiston alueella on myös kukoistavia pehmytkoralliyhdyskuntia, jotka on muodostanut korallilaji *[[Corallium rubrum]]*. Se on nykyään harvinainen Välimeren alueella, mutta Scandolaan on sitä uudelleen istutettu menestyksekkäästi. Muita meren selkärangattomia ovat langustilaji *[[Palinurus elephas]]*, kotilolaji *[[Patella ferruginea]]*, erilaiset sienieläimet ja meritupet sekä pehmytkorallilajit *[[Eunicella singularis]]* ja *[[Paramuricea clavata]]*.

## Lähteet

## Aiheesta muualla
Albert Decaris

**Albert Decaris** (6. toukokuuta 1901 Sotteville-lès-Rouen – 1. tammikuuta 1988) oli ranskalainen kuvataiteilija ja taidemaalari.

Decaris osallistui vuoden 1948 Lontoon olympialaisiin, joissa voitti kultaa kaiverruksissa ja etsaustöissä teoksellaan ”The Swimming Pool”. Hänet palkittiin olympialaisten avajaisseremoniassa. 

Muita Decaris’n saamia palkintoja on nuorille lupaaville taiteilijoille myönnetty *[[Prix de Rome]]*.

## Lähteet
Johannes Väyrynen

**Johannes Väyrynen**, sukunimi esiintyi myös muodossa *Wäyrynen* (16. huhtikuuta 1860 Oulu – 5. helmikuuta 1927 Kajaani) oli suomalainen rovasti ja Kajaanin kirkkoherra.

Väyrysen vanhemmat olivat kirvesmies Tuomas Väyrynen ja Maria Keränen. Hän pääsi ylioppilaaksi Oulun ruotsalaisesta lyseosta 1881 ja suoritti Helsingin yliopistossa teologisen erotutkinnon 1884. Väyrynen vihittiin papiksi 1885.

Johannes Väyrynen toimi aluksi sijaispappina Haapajärvellä, Revonlahdella ja Siikajoella. Hän oli Kajaanin kappalaisena 1893–1925 ja Kajaanin kaupunki- ja maaseurakunnan muodostamisen jälkeen seurakunnan kirkkoherrana 1925–1927. Hän sai rovastin arvon 1910. Väyrynen oli Kajaanin kirkon rakennustoimikunnan sihteerinä ja myöhemmin puheenjohtajana. Hä kantoi päävastuun uuden kirkon rakentamisesta ja rakennustöiden organisoimisesta. Arkkitehti Jac. Ahrenbergin suunnitteleman uusgoottilaista nikkarityyliä edustaneen puukirkon rakennustyöt alkoivat elokuussa 1895 ja kirkko vihittiin käyttöön 29. marraskuuta 1896.

Johannes Väyrynen oli naimisissa 1885–1892 Neena Helanderin (k. 1892) ja vuodesta 1892 Siina Helanderin kanssa.

## Julkaisuja
Nimellä *Johannes Wäyrynen*:
* *Taivasko vai helvetti?*. Herättäjän kirjasia 6. B. B. Bergdahl, Oulu 1894, 2. painos 1905
* *Tie Jumalan lepoon*. Herättäjä, Oulu 1895
* *Luomakunnan historia raamatun mukaan*. WSOY 1899
* *Raamatun esihistorian käyttämisestä uskonnon opetuksessa: synodaalikirjoitus Kuopion Hiippakunnan pappeinkokousta varten v. 1912*. Tekijä, Kajaani 1911

## Kirjallisuutta
* Martti Tyrkkö : *Mies riensi levähtämättä. Kajaanin rovastin Johannes Väyrysen elämänvaiheita*. WSOY 1945

## Lähteet
Kauainnukupuu

**Kauainnukupuu** (*Hemignathus hanapepe*) on peippoihin kuuluva sukupuuttoon kuollut lintulaji. Lajia tavattiin Havaijilta. Aiemmin sitä pidettiin nukupuun (*Hemignathus lucidus*) alalajina.

## Koko ja ulkonäkö
Kauainnukupuu voi kasvaa noin 14 senttimetriä pitkäksi. Sukupuolet eroavat toisistaan ulkonäöltään. Kauainnukupuukoiraan pää ja rinta ovat väriltään keltaiset. Selkä, siivet ja pyrstö ovat oliivinvihreät ja vatsa on valkoinen. Naaraslintu  on väriltään ruskea päästään, selästään ja siivistään ja vatsa on valkoinen. Kauainnukupuun nokka on hyvin pitkä ja voimakkaasti kaartunut.

## Levinneisyys ja elinympäristö
Kauainnukupuuta tavatttiin ainoastaan Kauain saarelta. Lajin elinympäristöä olivat kosteat ja tiheät vuoristometsät 1&nbsp;000&ndash;1&nbsp;300 metrin korkeudella. Sen ravintoa olivat hyönteiset ja hämähäkit ja mahdollisesti kukkien mesi. Kauainnukupuu saattoi liittyä sekaparviin.

Mauinnukupuu luokitellaan hävinneeksi. Viimeisin vahvistettu havainto on vuodelta 1899, mutta sen jälkeen on ollut muutamia vahvistamattomia havaintoja. Kanta hävisi elinympäristön tuhoutumisen karjan laiduntamisen, lintumalarian ja vieraslajien takia.

## Lähteet
Collasuyu

**Collasuyu** tai **Qullasuyu** oli suurin Inkavaltakunnan neljästä alueesta eli *suyusta*. Alue oli nimetty Titicacajärven pohjoisrannalla eläneen Qolla-nimisen kansan mukaan, mutta se käsitti myös suurimman osan aimaroiden ja urujen asuinalueista. Collasuyun alue kattoi osan nykyisestä Etelä-Perusta ja osia Boliviasta, Argentiinasta ja Chilestä. Yhdessä Cuntisuyun kanssa Collasuyu muodosti Inkavaltakunnan eteläpuoliskon, *Hurin Suyukunan*. Suurin osa alueesta liitettiin Inkavaltakuntaan Sapa Inca Huayna Capacin hallituskaudella 1500-luvulla.

Collasuyun tiheään asutetut aimarankieliset kuningaskunnat olivat Cuscosta lähteneiden inkojen ensimmäiset valloitukset. Collasuyuun kuului Atacaman autiomaa Tyynenmeren rannalla, vuoristoa ja itäistä trooppista sademetsää. Suuri osa aluetta oli ylätasankoa, joka tarjosi ihanteelliset olosuhteet laamojen ja alpakoiden kasvatukselle. Titicacajärven tienoilla sataa yli 50 senttimetriä vuodessa ja ilmasto on viileä. Järvi säilöö lämpöä ja pitää siten hallan loitolla. Sitä ympäröivästä tasaisesta alueesta tulikin inkavaltakunnan vilja-aitta, vaikka korkealla viihtyvät vain hyvin sopeutuneet viljelykasvilajit. Rannikon kalavedet ovat maailman rikkaimpia.

## Wamanit

Jokainen *suyu* jakautui *wamaneihin* eli provinsseihin. Collasuyuun kuuluivat seuraavat *wamanit*:
*Arica eli Arika
*Cana eli Kana
*Canche eli Kanche
*Caranga eli Karanka
*Caruma
*Cavina eli Kawina
*Chicha
*Cochabamba tai Quchapampa
*Collagua
*Lipe
*Locumba
*Lupaqa
*Moquegua
*Pacajes eli Pacasa
*Qolla Urcosuyu eli Qulla Urqusuyu
*Sama
*Tambo eli Tampu
*Tarata
*Ubina
*Yampará eli Yampara

## Lähteet
Jääkiekon suurmaat

**Jääkiekon suurmaat** ovat maita, joiden jääkiekkomaajoukkueet ovat menestyneet kansainvälisissä turnauksissa selvästi muita maita paremmin. Nämä maat ovat Kanada, Suomi, Venäjä, Yhdysvallat, Tšekki ja Ruotsi. Kuudesta menestyneimmästä jääkiekkomaasta käytetään englanninkielistä nimitystä *The Big Six* (). Nämä maat ovat myös aina tuottaneet eniten pelaajia NHL:ään.

Kuusi suurinta maata ovat maailmanmestaruuskilpailuissa usein kuuden parhaan joukossa, mutta on kuitenkin melko harvinaista, että kärkikuusikko muodostuu pelkästään näistä maista. Niin kävi viimeksi vuonna 2016. Yleensä kuuden parhaan joukossa on aina joku kolmikosta Sveitsi, Slovakia ja Saksa, jolloin joku kuudesta suurmaasta on pudonnut turnauksessa kärkikuusikon ulkopuolelle. Lisäksi Slovakia ja Britannia ovat voittaneet kultamitalin maailmanmestaruuskisoista. Britannia sai maailmanmestaruutensa vuonna 1936 voittaessaan kultaa olympialaisista.

Yhteensä jääkiekon suurmaat ovat voittaneet vuoden 2020 maailmanmestaruuskisoihin mennessä 50 edellisen maailmanmestaruuskilpailujen 165 mitalista peräti 159.

## Jääkiekon maailmanranking
Kuuden merkittävimmän maan lisäksi esimerkiksi Slovakia on parhaimmillaan sijoittunut Kansainvälisen jääkiekkoliiton IIHF:n ylläpitämässä maailmanrankingissa 3. sijalle, vuonna 2004. Vuoden 2021 maailmanmestaruuskilpailujen jälkeen Saksa nousi jääkiekon maailmanrankingissa kaksi sijaa 5. sijalle. Vuoden 2022 olympialaisten jälkeen puolestaan Sveitsi ylsi 6. sijalle ja vuoden 2024 maailmanmestaruuskisojen jälkeen 5. sijalle.

## Historiaa

Tšekkoslovakia ja Neuvostoliitto hallitsivat yhdessä Kanadan kanssa kansainvälisiä otteluita ja turnauksia jo 1900-luvun alkupuolelta alkaen. Kanada ja Neuvostoliitto sekä sen jatkajaksi mielletty Venäjä ovatkin voittaneet selvästi eniten maailmanmestaruuksia. Tšekkoslovakian hajottua Tšekki alkoi menestyä jääkiekkoilussa huomattavasti paremmin kuin Slovakia. Suomi kuului aluksi pitkään heikompiin jääkiekkomaihin mutta nousi hiljalleen mukaan mitalisuosikkien joukkoon. Ruotsi on kuulunut lähes aina jääkiekon kärkimaihin.

## Lähteet